PRITARTA

Molėtų rajono savivaldybės

tarybos 2019 m. kovo d.

sprendimu Nr.B1-

**MOLĖTŲ R. KŪNO KULTŪROS IR SPORTO CENTRO 2018**

**METŲ VEIKLOS ATASKAITA**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **MOLĖTŲ KKSC veikloje numatomos tris pagrindinės prioritetinės veiklos kryptys 2018 m. laikotarpiui:**  **- neformalusis papildomas sportinis mokinių ugdymas**;  **- bendrojo lavinimo mokyklų mokinių sporto renginių, varžybų organizavimas ir vykdymas;**  **- rajono įvairių sporto šakų mėgėjų veiklos koordinavimas ir renginių organizavimas, sporto bazių priežiūra.**  **Tikslo „Plėtoti papildomo sportininkų ugdymo sistemą“ įgyvendinimas.**  2018 m. pabaigoje pratybas SC lankė **203** ugdytiniai, iš jų **57** merginos (2017 – 195, 2016 – 270), dauguma mokinių iš Molėtų ir savivaldybės gyvenviečių. Per savaitę buvo vykdomos 88 valandos treniruočių. Pratybos vyko: sporto centro salėse, progimnazijos salėje, imtynių - treniruoklių salėje, lauko bazėse. Mažėja sportuojančių merginų – bloga tendencija išlieka.  Sportininkus ugdė 8 neformaliojo švietimo mokytojai: 1 ekspertas, 3 metodininkai, 1 vyresnysis ir 3 mokytojai. Centro NŠ mokytojų tikslas – užtikrinti vaikų ir jaunimo užimtumą, ieškoti gabių sportininkų pasirinktoje sporto šakoje, siekti nuoseklaus jų meistriškumo augimo. SC mokytojai ir darbuotojai nuolat skatinami dalyvauti kvalifikacijos kėlimo kursuose, semina-ruose. 2018 m. išklausyta 430 valandų paskaitų. SC ugdymo programas 2018 m. **baigė 12 auklėtinių**, jiems įteikti „Vaikų neformalaus ugdymo“ pažymėjimai.  Centre vykdomos keturių sporto šakų sportininkų ugdymo programos:   |  |  |  |  |  |  | | --- | --- | --- | --- | --- | --- | | Ugdymo programa | Grupės | Merginų grupės | Mokiniai | Merginos | Ugdymo valandos | | Rankininko rengimo | 7 | 1 | 111 | 20 | 45 | | Krepšininko rengimo | 4 | 1 | 54 | 19 | 16,5 | | Imtynininko rengimo | 1 | mišri | 13 | 6 | 4,5 | | Tenisininko rengimo | 3 | mišrios | 25 | 12 | 22 | | **Viso:** | **15** | **2** | **203** | **57** | **88** |   Ugdymas vykdomas trimis etapais: pradinio rengimo, meistriškumo ugdymo ir meistriškumo tobulinimo. Mūsų galimybės – atranka ir meistriškumas orientuotas į 1-5 metų pradinio rengimo, 1-3 metų meistriškumo ugdymą ir neformalųjį ugdymą. Aukšto meistriškumo sportininkų paruošiame mažai.  Įgyvendinant edukacinę ir sportinės veiklos programą Molėtų SC sportininkams buvo organizuojamas mokomasis procesas pagal sporto šakas. Bendradarbiaujant su LT sporto šakų federacijomis, lygomis dalyvavome LT čempionatuose. Praėjusiais metais išvykome į visus svarbiausius sporto renginius. NŠ mokytojai organizavo išvykas į turnyrus: Estiją, Latviją, Čekiją. Dalyvavo turnyruose Lietuvoje. Molėtuose NŠ mokytojai vykdė 19 turnyrų.  Rugpjūčio mėn. vykdėme vaikų socializacijos programas „Judėkime kartu-12“ Klaipėdoje ir „Vėjų uostas“ Molėtuose. Projektuose dalyvavo 34 mokiniai. Projektų programoms buvo skirta 990 Eurų. „Judėkime kartu-12“ aktyviai poilsiavo ir dalyvavo turnyruose. Stovykloje „Vėjų uostas“ – jaunesni dalyviai; buvo daugiau turistinio pobūdžio veiklos, mokytasi bendravimo, socialinių įgūdžių. 3-jų dienų intensyvią stovyklą krepšininkams vykdė Sporto centro NŠ mokytojas M.Pociukonis. Stovykloje dalyvavo ir centro auklėtiniai.  **2018 mokslo metų sportinio ugdymo rodikliai, pasiekti aukštesni SC auklėtinių rezultatai**:  **Rankinis. 2017-18 m.m.** LR sporto mokyklų vaikų – jaunimo čempionatuose varžėsi 6 rankininkų komandos: 1 merginų ir 5 vaikinų. Sėkmingiausiai sezone pasirodė 2000 m.g. vaikinų komanda. LR rankinio federacijos taurės jaunimo U-18 grupėje iškovojo **2-ją vietą**, LT čempionate U-19 (2000 m.g.) – 8-tą vietą. Komandą treniruoja S.Šanteriovas. U-17 vaikinai (2001/02 m.g.) – 9 vietą (R.Bimbirienė, S.Šanteriovas). U-15 vaikinai (2003/04 m.g.) varžėsi 2 komandos: I komanda – 1 divizione 5, II komanda – 2 divizione 13 vietos. (R.Bimbirienė). U-15 merginų (2003/04 m.g.) komanda – 9 vieta(S.Šanteriovas). U-11 berniukų (2007 m.g.) komanda – 6 vieta.(R.Bimbirienė). U-10 vaikai 4 ir 9 vieta(R.Bimbirienė). Lietuvos sporto mokymo įstaigų berniukų/vaikinų 2017/18 m.m. čempionato reitinguose Molėtų SC rankininkai **užėmė 6 vietą**. Suvestinės priekyje didžiųjų miestų komandos. Merginų pasirodymas 2017/18 m.m sezone prastas. Užimta 16 vieta. LRF 2017/18 m.m. Lietuvos mokymo įstaigų galutinėje rikiuotėje **Molėtų SC užėmė 11 poziciją.** Yra rezervų, reikia pasistengti**.** Balandžio mėn., moksleivių atostogų metu vyko 6-asis, Tarptautinis rankinio turnyras „Molėtų pavasaris-2018“. Dalyvavo 17 komandų iš Molėtų, Varėnos, Panevėžio, Šalčininkų, Klaipėdos, Kauno, Šiaulių, Polvo(Estija), Minsko(Baltarusija) miestų.  Lietuvos jaunučių rinktinės U-16 sudėtyje turnyre Rumunijoje žaidė mūsų auklėtiniai: A.Petronis, Ž.Girskas, M.Adomėnas. LT jaunių U-18 rinktinėje: D.Matulis ir R.Skobas. R.Skobas su šia rinktine žaidė Europos Jaunių čempionate Gruzijoje.  **Krepšinis.** Molėtų SC berniukų komanda(NŠ mokytoja G.Keliuotienė) dalyvavo 2017/18 m.m. Lietuvos moksleivių krepšinio lygos (MKL) U-13 berniukų (2005 m.g.) čempionate. Komanda pogrupyje tenkinosi 5 vieta. Per sezoną sužaista 25 rungtynės.  Merginų grupė pasipildė jaunomis krepšininkėmis, dalyvavo turnyruose Anykščiuose, Utenoje, Molėtuose, Ignalinoje. Dalyvavo 2018 m. LT jaunučių vilčių ir sporto žaidynėse ir Mokinių sporto žaidynėse. 2017/18 m.m. mokinių žaidynėse regiono varžybose Ignalinoje molėtiškės laimėjo zoninį turnyrą. Merginų krepšinio komanda per sezoną sužaidė 25 rungtynes. Aukščiausias pasiekimas: „Juventus“ moksleivių lygos taurės varžybose 3 vietą. Komandą treniruoja I.Vaicekauskienė.  2017/18 m.m. sportiniame sezone vyresnių krepšininkų grupės auklėtiniai Molėtų Gimnazijos komandos sudėtyje žaidė Utenos „Juventus“ moksleivių krepšinio lygos varžybose. Vaikinų komanda dalyvavo Molėtų r. vyrų krepšinio turnyruose ir pirmenybėse.  2007 m.g. berniukai varžėsi turnyruose Ukmergėje ir Anykščiuose. Vaikinų komandas treniruoja M.Pociukonis.  **Tenisas.** Jauniausių tenisininkų grupėje yra keletas gabių vaikų, kurie varžydamiesi su bendraamžiais praėjusio sezono Teniso sąjungos vykdomuose turnyruose pateko į pirmą ketvertą (K.Pumputis – 2, 3 vietos), aštuntuką (A.Pesliokas, A.Kiaunė 5 – 8 vietos). Teniso grupių vyresnieji auklėtiniai treniravosi, varžėsi vietos, regiono turnyruose, juose užimtos prizines vietos. Tenisininkus ugdo A.Šėža.  **Imtynės.** Imtynininkai dalyvavo 2 turnyruose, keletas gabesnių vaikų tapo prizininkais. Lietuvos moksleivių sambo pirmenybėse E.Mackevičiūtė – 1, I.Juodelytė 2 vieta. Imtynininkus ugdo I.Šimulynienė.  Nuo rudens 2018/19 m.m. čempionatuose varžosi 6 rankininkų, 2 krepšininkų komandos.  Sportinio meistriškumo ugdymo ir meistriškumo tobulinimo grupių sportininkus rugsėjo–spalio mėn. vežėme į Uteną, kur buvo tikrinama sportininkų sveikata. Vertintas sveikatos stovis, sporto medikas suteikė informaciją, rekomendacijas.  **Tikslo „Daugiau mokinių įtraukti į sporto sąjūdį“ įgyvendinimas**.  Turėdami tikslą ugdyti sveiką, pilietišką, aktyvų jaunąjį pilietį siekiame gausinti forma-liojo ir neformaliojo vaikų švietimo veiklų pasiūlą, didinti mokyklose propaguojamų sporto šakų skaičių, plėsti pasirinkimą, mokiniams siūlyti fizinės veiklos alternatyvas. Kartu su kūno kultūros mokytojų komanda siūlome mokiniams pasivaržyti, išbandyti įvairesnes sporto šakas.  Rajono bendrojo lavinimo mokyklų mokiniams vykdytos Mokinių sporto žaidynės, jas sudarė 12 – os sporto šakų varžybos. Dalyvavo apie 1000 moksleivių iš visų rajono bendrojo lavinimo mokyklų. Per **30** rajono mokyklų komandų dalyvavo Lietuvos mokinių žaidynių regioniniuose - finalo renginiuose. Molėtų sporto centre vyko kaimo mokyklų kvadrato, kaimo mokyklų krepšinio 3x3 zoninės LT MŽ varžybos. Bendradarbiavome su Utenos „Juventus“ mokinių krepšinio lyga. Žaistos rajono, apskrities varžybos. Finaliniame etape varžėsi Giedraičių gimnazijos „Giedra“ ir Sporto centro merginos.  Mūsų sportininkai gana sėkmingai varžėsi 2017/18 m.m. **Lietuvos mokinių žaidynėse**: rajonas bendroje įskaitoje užėmė **11 – ją** vietą(2016/17 – 9 v.) tarp 30 trečios grupės savivaldybių mokyklinių komandų rinktinių. Tarp kaimo mokyklų rajonas – 30 vietoje(46 savivaldybės), Molėtų progimnazija – **aukšta 3 – ji**  vieta, tarp 52 mokyklų.  Kasmet šalyje yra rengiamos kompleksinės sporto žaidynės. Jose atsiskleidžia jaunieji sporto talentai, reitinguojamos savivaldybės, sporto ugdymo centrai, treneriai. 2018 m. rudenį LT jaunučių ir sporto vilčių žaidynėse startavo krepšininkės ir grindų riedulininkai. Grindų riedulio finalo varžybos rugsėjo 22-23 dienomis vyko Molėtuose. Bendroje įskaitoje mūsų savivaldybės sportininkai – **aštunti, šeštoje** mažųjų savivaldybių grupėje.  **Tikslo „Plėtoti sporto paslaugų ir renginių prieinamumą“ įgyvendinimas.**  Didelė mūsų veiklos sritis įtraukti visuomenę į sportine veiklą, skatinti nuolat sportuoti. Rajono sporto mėgėjams renginiai buvo organizuoti atsižvelgiant į sportines tradicijas, poreikius, resursus, sporto bazių galimybes, iniciatyvas.  SC buvo surengta sporto mėgėjams patrauklių renginių: rajono vyrų krepšinio pirmeny-bės (15 kom., 2 lygos, 55 rungt.); 27-tasis „Vilnies“ laikraščio redakcijos taurės vyrų krepšinio turnyras (13 kom.). Kartu su klubais rankinio, futbolo, teniso turnyrai. Gegužės – rugsėjo mėn. KKSC surengė XI seniūnijų sporto žaidynes: apie 240 dalyvių, dalyvavo 9(11) seniūnijų komandos. Delegavome rajono seniūnijų komandų rinktinę į regiono varžybas Utenoje, geriausios komandos dalyvavo finalinėse varžybose Jonavoje. Miesto šventės metu surengtas paplūdimio tinklinio turnyras(12 kom.). Europos Judumo savaitei surengti 4 renginiai. Talkinta kaimo bendruomenių sporto renginiuose, šventėse: Mindūnuose, Padvarniuose, Alantoje, Inturkėje, Balninkuose, Joniškyje, Molėtuose.  Buvo sudarytos sąlygos treniruotėms ir varžyboms sporto klubams „Ežerūnas“, „SK Molėtai“, „Veja“, “Molėtų tenisas“, „Domino šokių studija“, Šokių studija „Dorado“, „FK Molėtai“, „HC Molėtai“, Utenos apskrities futbolo asociacijai, galimybės mėgėjų grupėms nuomotis patalpas sporto pratyboms. Vykdyta dinamiškų renginių su partneriais: „Moterų ralis“, sveikatinimo projektas(pripučiamos pramogos), Lietuvos Drifto Street lygos finalas.  Nemažas susidomėjimas teniso aikštynu – vyko treniruotės, turnyrai. Kol kas dėmesiu nusileidžia padėlio aikštelės. Sporto centro patalpose sėkmingai dirbo patrauklus, aprūpintas šiuolaikine sporto įranga Ž.Savicko jėgos sporto klubas. Didelis susidomėjimas stadionu, ypač futbolo veja. Buvo surengtas seniūnijų žaidynių futbolo turnyras, FK „Molėtai“ vykdė treniruotas ir varžybas klubo vaikų komandoms, žaidė „Sostinės sekmadienio lygos“ rungtynes, Senjorų Utenos regiono turnyrą, Molėtų vasaros mažojo futbolo turnyrą. „SK Molėtai“ moterys žaidė Utenos apskrities moterų lygos turnyro rungtynes. Mes turėjome nuolatinį rūpestį užtikrinti aukštą vejos kokybę, sudaryti sąlygas sportininkams vykdyti treniruotes ir varžybas.  Baigiantis metams mums buvo patikėta užtikrinti **naujos čiuožyklos Molėtuose** veiklos funkcionavimą ir kiek įmanoma kokybiškesnio ledo čiuožimui užtikrinimą. Reikėjo greitai mokytis naujos bazės priežiūros subtilybių, pritaikyti, įsigyti įrangos. Gyventojai žiemos pramogas sutikto džiaugsmingai, daug molėtiškių ir miesto svečių pasinaudojo šia nemokama, laisvai prieinama sveikatinančio judėjimo galimybe. |

Direktorius Kęstutis Vaicekauskas